Markkinoilla on runsain mitoin eri kahvikoneita, joten sopivan mallin valinta voi olla vaikeaa.
Jos nautit americanosta ja muista maidottomista juomista, suodatinkeitin on erinomainen valinta. Tällöin voit keittää helposti jopa 12 kuppia yhdellä kerralla. Jos taasen keität vain irtokupin silloin tällöin, on Keurigin tai Nespresson kapselikeittimet mukavan vaivattomia vaihtoehtoja.
Jos haluat kahvisi maidolla, vaihtoehtoja piisaa jälleen runsain mitoin. Osa malleista tarjoaa automatisoidun maidon vaahdotuksen. Toiset koneet puolestaan vaativat manuaalisen vaahdotuksen. Yksi vaihtoehto on hankkia erillinen maidonvaahdotin. Nämä ovat erityisesti kapselikeittimien oheen erinomaisia lisälaitteita.
Kahviin intohimoisesti suhtautuvat haluavat yleensä kattavat mahdollisuudet muokata reseptejä mieluisiksi. Tällöin jokainen saa haluamansa vahvuuden, kuppikoon sekä tekstuurin. Etenkin arvokkaammat mallit tarjoavat monipuoliset työkalut reseptien muokkaamiseen.
Viimeiseksi on syytä pohtia keittimen käytettävyyttä. Osa laitteista on käytettävissä esimerkiksi älypuhelimen tukisovelluksella, kun taas toiset vaativat kahvin sekä veden laittamisen käsin ennen napinpainallusta. Siinä missä huippumallit voivat jopa puhdistaa itsensä, perinteisemmät ratkaisut vaativat manuaalisen siivouksen maidon jämähtämisen estämiseksi.
Jos et ole vielä aivan varma haluamastasi mallista, kannattaa tutustua brittitoimituksemme kirjoittamaan artikkeliin parhaan kahvikonetyypin valitsemisesta.